जाहिर है, वोट बैंक राजनीति के इस दौर में अन्य डेरों, संप्रदायों-संतों की भी कई राजनीतिक दलों से निकटता और उनके पक्ष में अनुयायियों से अपील किये जाने के मामले सामने आते रहे हैं, लेकिन जब कोई स्वयंभू संत शासन और न्यायपालिका के जरिये उस संविधान को ही चुनौती देता नजर आये, जिससे यह पूरी व्यवस्था संचालित होती है, तब तो किसी भी सरकार को उस किंकर्तव्यविमूढ़ता की स्थिति में नजर नहीं ही आना चाहिए, जिसमें मनोहर लाल खट्टर सरकार नजर आयी।